Rikunarita-ORG/Wikinium huggingface dataset:
# Nimfinė papūgėlė

| *Nymphicus hollandicus* |
| --- |
|  Nimfinė papūgėlė |
| Apsaugos būklė |
|  Nekeliantys susirūpinimo (IUCN 3.1),  |
| Mokslinė klasifikacija |
|

|  |  |
| --- | --- |
| Karalystė: | Gyvūnai *( Animalia)* |
| Tipas: | Chordiniai *( Chordata)* |
| Klasė: | Paukščiai *( Aves)* |
| Būrys: | Papūginiai paukščiai *( Psittaciformes)* |
| Šeima: | Kakadu *( Cacatuidae)* |
| Pošeimis: | Nimfinės papūgėlės *( Nymphicinae)* |
| Gentis: | Nimfinės papūgėlės *( Nymphicus)* |
| Rūšis: | Nimfinė papūgėlė *( Nymphicus hollandicus)* |

 |
| Binomas |
| Nymphicus hollandicus Kerr, 1792 |
| Paplitimas |
|  |
|       Nimfinių papūgėlių natūralus, apytikslis paplitimo arealas pasaulyje (Australijos žemynas) |

**Nimfinė papūgėlė** (*Nymphicus hollandicus*) – papūginių paukščių
(*Psittaciformes*) būrio, kakadu (*Cacatuidae*) šeimos, vienintelė nimfinių papūgėlių (*Nymphicinae*) pošeimyje rūšis.

## Išvaizda

Kūnas 30-33 cm, uodega – 14-16 cm ilgio; svoris – apie 90 g. Būdingiausi požymiai yra gana ilgas kuodas ir ilga nusmailėjusi uodega. Plunksnos pilkos su baltomis dėmėmis ant sparnų, kuodai geltoni. Patinų ir patelių plunksnų spalva skiriasi - patinų plunksnų spalva ryškesnė.

## Paplitimas

Paplitusi Australijoje, išskyrus šiaurinę dalį ir pakrantes.

## Gyvenimo būdas

Gyvena upių pakrančių miškuose ir atvirose eukaliptų giraitėse bei savanose, kur auga neaukšti krūmeliai. Dažnai tupi nudžiuvusių medžių ir aukštų krūmų viršūnėse. Žolėje baikščios. Netupia upių pakrantėse, atsigerti nusileidžia vertikaliai tiesiai į vandenį. Gurkštelėjusi kelis lašus vandens vėl pakyla.

Minta daugelio augalų sėklomis, nektaru, smulkiais vabzdžiais, javais.

Poruojasi liūčių sezono metu kai atsiranda daug maisto patiems paukščiams ir jų jaunikliams. Lizdą įsirengia išdžiūvusių medžių tuštumose. Dėtyje 3-7 balti kiaušiniai. Peri 21 dieną pasikeisdami abu tėvai. Išsiritę jaunikliai apaugę gelsvais pūkais. Tėvai juos maitina pakaitomis. Po 4-6 mėnesių jaunikliai lizdą palieka. Tuo metu patelė deda antrą dėtį, bet dar maitina pirmos vados jauniklius.

## Galerija

* Nimfinė papūgėlių būrelis Naujojo Pietų Velso Vaitklifso (*White Cliffs*) miestelyje
* Nimfinė papūgėlė Naujojo Pietų Velso, Leik Kardželigo (*Lake Cargelligo*) miestelyje
* Nimfinė papūgėlė Vakarų Australijos Karato mieste
* Nelaisvėje laikomos Lutino mutacijos nimfinės papūgėlės (Nyderlandai)

## Šaltiniai

## Nuorodos

* zaliejituristai.lt / Gyvūnijos kampelis, nimfa (*Nymphicus hollandicus*)
# Proskripcijos

**Proskripcijos** (lot. *proscriptio*) – oficialus asmens paskelbimas valstybės priešu. Į proskripcijų sąrašus įtraukti asmenys paprastai yra ištremiami arba nužudomi, o jų turtas konfiskuojamas. Dažniausiai šis terminas naudojamas apibūdinti masiniams susidorojimams su politiniais priešais ir siejamas su revoliucijomis. Žinomiausios proskripcijos buvo būtent po perversmų: po Prancūzijos revoliucijos buvo masiškai žudomi rojalistai, po Chuano Perono pasitraukimo iš Argentinos buvo susidorojama su jo šalininkais. Tačiau dvi žymiausios ir pirmosios proskripcijos buvo senovės Romoje, iš kur ir kilo šis terminas.

## Senovės Roma

Pirmasis oficialiai proskripcijų sąrašus 82 m. pr. m. e. sudarė valdžią užėmęs Lucijus Kornelijus Sula. Valstybės priešų sąrašai buvo atnešti į Romos forumą. Visiems žmonėms, kurių pavardės buvo tuose sąrašuose, buvo atimta Romos pilietybė ir turtas, jų nebesaugojo įstatymai, o juos užmušusiems skiriamas atlygis – galėdavo pasilikti dalį nužudytojo turto. Likęs atitekdavo valstybei (*de facto* – Sulai).

Atimtus turtus Sula naudojo pilietinio karo metu ištuštėjusio Romos iždo pripildymui, atsiskaitymui su kareiviais ir šalininkais. Beveik visi, įtraukti į sąrašus, buvo jo priešai ir Marijaus šalininkai.

Kitos proskripcijos buvo 43 m. pr. m. e. organizuotos antrojo triumvirato, labiausiai – Oktaviano ir Antonijaus. Jos taip pat naudotos susidoroti su politiniais priešais bei pripildyti iždą. Žinomiausi į šias proskripcijas įtraukti ir žuvę asmenys buvo Markas Tulijus Ciceronas ir jo jaunesnysis brolis, buvęs Cezario legatas Kvintas Tulijus Ciceronas.
# Joachim von Ribbentrop

| Joachimas fon Ribentropas vok. *Ullrich Friedrich Willy Joachim Ribbentrop* |
| --- |
|  |
| Gimė | 1893 m. balandžio 30 d. Vėzelis, Prūsijos karalystė, Vokietijos imperija |
| Mirė | 1946 m. spalio 16 d. (53 metai) Niurnbergas, Bavarija, Vokietija |
|  |
| Veikla | Vokietijos užsienio reikalų ministras nuo 1938 iki 1945 m. Pripažintas kaltu dėl karo nusikaltimų Niurnbergo karo tribunolo ir 1946 m. pakartas |
| Partija | 1932 m. Vokietijos nacionalsocialistinė darbininkų partija |
|  |
|  **Vikiteka** | Joachim von Ribbentrop |
| Parašas |
|  |

**Joachimas fon Ribentropas** (vok. *Ullrich Friedrich Willy Joachim Ribbentrop*; 1893 m. balandžio 30 d. – 1946 m. spalio 16 d.) – Vokietijos užsienio reikalų ministras nuo 1938 iki 1945 m. Pripažintas kaltu dėl karo nusikaltimų Niurnbergo karo tribunolo ir 1946 m. pakartas.

## Biografija

Gimė karininko šeimoje. Vaikystėje svajojo tapti smuikininku. Iki Pirmojo pasaulinio karo gyveno Anglijoje, JAV, Kanadoje. Prasidėjus karui grįžo į Vokietiją ir savanoriu įstojo į husarų pulką. Kaip generolo adjutantas dalyvavo Paryžiaus taikos konferencijoje. Išėjęs į atsargą užsiėmė ūkine veikla. 1932 m. įstojo į Nacionalsocialistinę vokiečių darbininkų partiją. 1936–1938 m. buvo Vokietijos ambasadorius Didžiojoje Britanijoje. 1938-1945 m. Vokietijos užsienio reikalų ministras. 1936 pasirašė Antikomintero paktą, kuris buvo nukreiptas prieš SSRS. 1939 m. rugpjūčio 23 d. pasirašė Molotovo – Ribentropo paktą, kuris tapo pretekstu Vokietijai pradėti Antrąjį pasaulinį karą. 1945 m. birželį suimtas Hamburge (Didžiosios Britanijos okupacinė zona).

## Išnašos
# Karolinų salos

Saulėlydis prie Japo salos
**Karolinų salos** – salynas Okeanijoje, Mikronezijos regione, Ramiojo vandenyno vakaruose. Yra į šiaurę nuo Naujosios Gvinėjos, į pietus nuo Marianų salų, į rytus nuo Filipinų salų ir į vakarus nuo Maršalo salų.

Didžioji dauguma Karolinų salų priklauso Mikronezijos Federacijai, likusios – Palau valstybei. Sudaro >600 daugiausia koralinių salų, išsidriekusių tarp 1-10° š. pl. ir 131–163° r. il. Bendras sausumos plotas 1320 km². Yra keletas didesnių vulkaninių salų – Babeltuapas, Ponapė, Kosraė, Japas, Trukas.

Fosfatų telkiniai. Būdingas subekvatorinis ir ekvatorinis klimatas. Auga visžaliai tropiniai miškai, savanos. Karolinų salose gyvena beveik 130 tūkst. gyventojų, dauguma jų yra mikroneziečiai, yra japonų, filipiniečių. Verčiamasi žvejyba, tropine žemdirbyste.

Pirmieji europiečiai atradę Karolinų salas buvo ispanai (XVI a.). Jie šias salas pavadino **Naujaisiais Filipinais**, o 1686 m. pervadino Ispanijos karaliaus Karolio II garbei.

## Salynai

* Palau salos
* Japas
* Išorinės Japo salos
* Pativo salos
* Namonuitas
* Holo salos
* Čiuko salos
* Mortloko salos
* Ponapė
* Kosraė

## Šaltiniai
# Radaras

Lietuvos kariuomenėje naudojamas mobilusis vidutinio nuotolio radaras TRML-3D/32.
**Radaras**, kitaip *radiolokatorius* ar *radiolokacinė stotis* (angl. ra**dio **d**etecting **a**nd **r**anging*) – įrenginys objektams erdvėje aptikti, koordinatėms nustatyti, matuoti objekto judesio parametrus radiolokacijos metodais.

Radarą sudaro zonduojamųjų signalų siųstuvas, imtuvas, siunčiamoji ir priimamoji antenos, radiolokacinis indikatorius, radiolokacinės informacijos apdorojimo įrenginiai.

Stebimoji erdvė (arba dalis) apžvelgiama mechaniškai ar elektriškai keičiant antenų kryptingumo diagramos padėtį. Signalai būna pavieniai nemoduliuoti radijo impulsai, jų kodinės grupės, pagal dažnį ir fazę moduliuoti impulsai, nenutrūkstami moduliuotojo dažnio, triukšmo pobūdžio radijo signalai.

Radarai būna:

* antžeminiai,
* laivų,
* lėktuvų,
* raketų,
* kosminiai.

Plačiai naudojamas laivininkystėje, aviacijoje, meteorologijoje.
# Bloomsbury Publishing

Bloomsbury Publishing plc|  |
| Statusas | Veikia |
| Įkurta | 1986–09–26 (1986-09-26) |
| Kilmės šalis | Jungtinė Karalystė |
| Centrinė būstinė | Londonas, Anglija |
| Platinimas | Macmillan Publishers Services (JK, JAV) United Book Distributors (Australija) |
| Svarbiausi darbuotojai | Nigel Newton (CEO) |
| Leidinių tipai | Knygos, skaitmeninio turinio produktai ir internetiniai ištekliai, pvz., duomenų bazės |
| Kiti pavadinimai | * Bloomsbury Academic
* Bloomsbury Methuen Drama (Niujorkas)
 |
| Oficiali svetainė | www.bloomsbury.com |

**Bloomsbury Publishing** – britų pasaulinė grožinės ir negrožinės literatūros leidykla. „Bloomsbury“ pagrindinė būstinė įsikūrusi Blusberio mieste, Londono Kamdeno rajone. Leidybos biurai taip pat įkurti ir JAV, Indijoje, Australijoje ir Jungtinėje Karalystėje.

2018 m. buvo patvirtinta, kad įmonės spartų augimą per pastaruosius du dešimtmečius lėmė J. K. Rowling Hario Poterio serijos knygų pardavimai.

## Šaltiniai
# Ipsilon (raidė)

|  |
| --- |
|  |
| Graikų raštas |
| Šiuolaikinėje kalboje naudojamos raidės |
| Α α | Ν ν |
| Β β | Ξ ξ |
| Γ γ | Ο ο |
| Δ δ | Π π |
| Ε ε | Ρ ρ |
| Ζ ζ | Σ σ ς |
| Η η | Τ τ |
| Θ θ | Υ υ |
| Ι ι | Φ φ |
| Κ κ | Χ χ |
| Λ λ | Ψ ψ |
| Μ μ | Ω ω |
| Senovėje naudotos raidės1 |
| Ϝ ϝ (Ͷ ͷ) | Ϻ ϻ |
| Ͱ ͱ | Ϸ ϸ |
| Numeruoti ženklai1 |
| Ϛ ϛ | Ͳ ͳ (Ϡ ϡ) |
| Ϙ ϙ (Ϟ ϟ) |  |
|

---

 |
| 1 Nuorodos: žr. Graikų raštas#Nuorodos |

**Ipsilon** (**Υ, υ**) – dvidešimtoji graikų abėcėlės raidė. Išsivystė iš finikiečių vavo. Graikų kalboje raidės pavadinimas yra *ύψιλον*, lotynų kalboje – *ypsilon*.
# Palamedas

**Palamedas**（sen. gr. Πναλαμήδης) – graikų mitologijos personažas, Nauplijo ir Klimenės, Atrėjo (arba Katrėjo) dukters, sūnus, Ojakso brolis.

Pasakojama, kad Palamedas prisijungė prie graikų ekspedicijos prieš Troją. Visgi Agamemnonas, Diomedas ir Odisėjas, pavydėdami Palamedui šlovės, privertė belaisvį frigą Priamo vardu parašyti šiam laišką, tuomet papirko Palamedo tarną, idant šis laišką paslėptų po šeimininko lova. Paskui apkaltino Palamedą klasta: apieškojo šio palapinę ir aptiko pačių padiktuotą laišką. Tuomet Palamedas užmėtytas akmenimis. Vedamas mirti, jis sušuko: „Tiesa, aš tave apraudoju, nes mirei netgi anksčiau už mane!“

Anot kai kurių tradicijų, vienintelis Odisėjas nekentė Palamedo ir jį persekiojo. Ne visi autoriai sutaria, kokia buvusi šios neapykantos priežastis. Pasak vienų, Odisėjas Palamedo nekentė, nes šis jį privertė prisidėti prie graikų kovoje prieš Troją, pasak kitų, Palamedas jį griežtai supeikė už tai, kad iš išvykos į Trakiją grįžo nieko nepešęs.

Skirtingai nupasakojama ir Palamedo mirtis. Kai kurie tvirtina, kad Odisėjas ir Diomedas privertė jį nusileisti į šulinį, kur sakėsi radę lobį. Šiam atsidūrus apačioje, negyvai užmėtė akmenimis. Pasak kitų, jie Palamedą nuskandino šiam žvejojant. *Dares Phrygius* tvirtino, kad strėle jį mirtinai sužalojęs Paris.

Vieta, kur Palamedas užmuštas, esanti arba Kolonuose (Troada), arba Tenede, arba Geraiste. Homeras Palamedo nemini, panašu, kad jo istorija pirmą kartą papasakota poemoje „Kiprija“, vėliau ją rutuliojo tragikai, ypač Euripidas, o galiausiai sofistai. Šie Palamedą mėgo laikyti savo pavyzdžiu.

Poetai tragikai ir sofistai Palamedą apibūdina kaip graikų išminčių ir poetą; sakoma, kad jis išradęs švyturius, matus, svarstykles, diską, kauliukus, abėcėlę. Teigiama, kad Palamedo šventovės ir statulos būta Mažosios Azijos Eolijos pakrantėje, priešais Lesbo salos Metimną.

## Šaltiniai
# Jonijos jūra

Jonijos jūra nuo Italijos krantų
**Jonijos jūra** (gr. Ιόνιο Πέλαγος, it. *Mare Ionio*) – Viduržemio jūros dalis, esanti tarp Graikijos ir pietinės Italijos, iš pietų jūrą riboja menama linija tarp Kretos bei Sicilijos salų. Su Adrijos jūra susijungia Otranto sąsiauriu, su Tirėnų jūra – Mesinos sąsiauriu, su Egėjo jūra – Korinto kanalu. Plotas – 169 000 km². Didžiausias gylis 5121 m (netoli Peloponeso pusiasalio), vidutinis – 2083 m. Pagrindinės įlankos – Taranto, Patrų ir Korinto. Rytiniame jūros pakraštyje yra salų grupė – Jonijos salos.

Jonijos jūra žemėlapyje
Jonijos jūros dugno didžioji dalis – plokščia 3000–4000 m gylio dubuma, nuklota terigeninėmis nuosėdomis. Vandens paviršiaus temperatūra vasarį 14 °C, rugpjūtį 25,5 °C; priedugninio vandens sluoksnio temperatūra apie 13 °C. Druskingumas >38 ‰. Potvyniai kyla kas pusė paros, jų aukštis iki 0,4 m.

Jonijos jūroje gaudomos skumbrės, raudonieji tunai, plekšnės, kefalės. Pagrindiniai uostai: Kerkyra, Patrai, Katanija, Sirakūzai ir Tarantas. Pakrantėse gausu kurortų.

## Šaltiniai
# Septyni išminčiai

**Septyni išminčiai** – (gr. οἱ ἑπτὰ σοφοί, hoi hepta sophoi; ~620–550 m. pr. m. e.) – taip pavadinti legendiniai VII/VI amžiaus prieš m. e. Graikijos (Antika) mąstytojai ir visuomenės veikėjai, pagarsėję savo išmintimi. Jų mąstymas, gyvenimas bei kūryba buvo laikomi pavyzdiniais ir sudarė bendruomeninės ir kitokios tarpusavio santarvės pagrindą visuomenėje. Be to, jų filosofiniai darbai ir traktatai lėmė tolesnę Graikijos mokslų, o kartu ir visuomeninę pažangą, plėtrą.

## Išminčiai ir jų žinomiausi posakiai

1. Chilonas (gr. Χίλων ὁ Λακεδαιμόνιος): *Pažink save* (Γνῶθι σεαυτόν),
2. Periandras (gr. Περίανδρος ὁ Κορίνθιος): *Tramdyk pyktį* (Χόλου κρατέειν),
3. Solonas (gr. Σόλων ὁ Αθηναίος): *Žiūrėk gyvenimo galo* (Τέρμα δ᾿ ὁρᾶν βιότοιο),
4. Talis (gr. Θαλής ὁ Μιλήσιος): *Niekuo nepasitikėk* (Ἐγγύην φεύγειν),
5. Kleobulas (gr. Κλεόβουλος ὁ Ρόδιος): *Svarbiausia saikas* (Μέτρον ἄριστον),
6. Pitakas (gr. Πιττακός ὁ Μυτιληναίος): *Nieko per daug* (Οὐδέν ἄγαν),
7. Biantas (gr. Βίας ὁ Πριηνεύς): *Blogųjų daugiau* (Τοὺς πλέονας κακίους).

## Šaltiniai
# NEC

NEC Corporation
日本電気株式会社|  |
| Forma | Akcinė bendrovė |
| Pramonė | Elektronika |
| Įkurta | 1899 m. Tokijuje |
| Centrinė būstinė | Minatas, Tokijas, Japonija |
| Svarbiausi darbuotojai | Kaoru Yano Nobuhiro Endo |
| Produkcija | Telekomunikacijų tinklai, serveriai, plataus vartojimo elektronikos įrenginiai, buitinė įranga, apšvietimo įranga |
| Pajamos | ¥3 115 424 mln. (2010 m.) |
| Darbuotojų | 115 840 (2011 m.) |
| Tinklalapis | NEC.com |

**NEC Corporation** (jap. 日本電気株式会社 = *Nippon Denki Kabushiki Gaisha*) – tarptautinė informacinių technologijų ir elektronikos bendrovė, įsikūrusi Minate (Tokijas), „Sumitomo“ konglomerato narė. Teikia informacinių technologijų ir telekomunikacijų tinklo sprendimus verslo įmonėms, ryšio paslaugų teikėjams bei vyriausybėms, taip pat gamina plataus vartojimo elektronikos įrenginius ir kitokią įrangą.

Iki 1983 m. vadinosi „**Nippon Electric Company, Limited**“. Buvo tarp 20-ies didžiausių pasaulyje puslaidininkių pardavimų lyderių, iki kol susijungė su „Renesas Technology“, taip pat vienu didžiausių puslaidininkių gamintoju.

2017 m. Fortune 500 sąraše užėme 463 vietą.

## Istorija

Įkurta 1899 m. liepos 17 d. kaip japonų ir amerikiečių („Western Electric“) kapitalo bendroji įmonė. Tai buvo pirmoji japonų įmonė, kurios dalį kapitalo valdė užsieniečiai. Specializavosi telefonų ir jungiklių gamyboje. 1924 m. pradėjo gaminti radijo ryšio priemones, 1950 m. – tranzistorius, m. 1954 – kompiuterius. 1980 m. sukūrė pirmąjį pasaulyje skaitmeninių signalų procesorių NEC μPD7710. Paskutiniais XX a. dešimtmečiais buvo didžiausia Japonijoje puslaidininkinių gamintoja. 2002 m. pagamino tuo metu greičiausiai pasaulyje dirbantį superkompiuterį Earth Simulator.

„NEC“ taip pat gamino integrinius grandynus, superkompiuterius, asmeninius kompiuterius, monitorius, išorinius įrenginius ir kt. Tiekė mikroschemas žaidimų konsolių gamintojams, taip pat buvo sukūrusi keletą savų, kaip kad TurboGrafx-16 ir PC-FX.

## Išnašos

## Šaltiniai

* Mark Mason, *Foreign Direct Investment and Japanese Economic Development, 1899–1931, Business and Economic History, Second Series, Volume Sixteen, 1987*.
* NEC Corporation, *NEC Corporation, The First 80 Years, 1984, ISBN 4-931172-01-6*.
# 11 (skaičius)

|  |
| --- |
| 6 7 8 9 10 **11** 12 13 14 15 16 |
|  0 10 20 30 40 50 60 70 80 90 100 |
| **Kiekinis skaitvardis** | vienuolika |
| **Kelintinis skaitvardis** | vienuoliktas |
| **Daugikliais** | pirminis |
| **Dalikliai** | 1, 11 |
| **Romėniškas skaičius** | XI |
| **Dvejetainis** | 1011 |
| **Aštuntainis** | 13 |
| **Dvyliktainis** | B |
| **Šešioliktainis** | B |
| **Jūrinis vėliavėlės signalas** |  |

**11 (vienuolika)** – natūralusis skaičius, einantis tarp 10 ir 12.

## Matematikoje

* 11 – pirminis skaičius, drauge su 13 sudaro vadinamųjų pirminių dvynių porą.
* 11 – Čeno pirminis skaičius.

## Chemijoje

11 yra natrio atominis skaičius.

Apytikslė boro atominė masė lygi vienuolikai.

## Unikodas

Unikodas numato specialius ženklus (Ⅺ, ⅺ) šiam skaičiui žymėti. Į HTML dokumentus jie įterpiami sekomis *&#8554;, &#8570;*.

## Religijoje

### Krikščionybėje

Po Judo Iskarioto išdavystės likę apaštalai kai kada buvo įvardijami „vienuolika“, net ir tada, kai Motiejus buvo išrinktas dvyliktuoju apaštalu (pvz., Apaštalų darbų 2,14.).

### Mesopotamijoje

Kosmogoniniame epe Enuma Eliš minima, kad deivė Tiamat sukūrusi vienuolika pabaisų, taip atkeršydama už sutuoktinio Apsu mirtį.

## Išnašos
# Taikomoji programinė įranga

LibreOffice Writer – teksto apdorojimo programa
**Taikomoji programinė įranga** (**taikomoji programa** arba **programa**) – kompiuterinė programa, skirta tam tikriems veiksmams atlikti, nesusijusiems su kompiuterio darbu. Taikomosios programos skirtos atlikti tam tikras funkcijas paprastiems vartotojams (ne IT profesionalams). Dažniausiai tokia įranga parašoma naudojant programavimo kalbas, o vėliau kompiliuojant ar interpretuojant parašytą kodą.

Klasifikuojant programinę įrangą, pirmiausia ją galima suskirstyti į dvi grupes: sisteminę (bendrąją) ir taikomąją. Šie terminai dažniausiai vartojami kaip sinonimai, neatsižvelgiant į programinės įrangos klasifikaciją. Taikomųjų programų terminas naudojamas, siekiant atskirti atitinkamą programų grupę nuo sisteminių programų, tokių kaip operacinės sistemos, tvarkyklės, kompiliatoriai ir pan., kurios skirtos paties kompiuterio ir taikomųjų programų veikimui užtikrinti.

Tipiški taikomųjų programų pavyzdžiai yra: skaičiuoklės, tekstų rengyklės, buhalterinės programos. Tam tikrai sričiai taikytinos programos, turinčios bendrų savybių, dažnai apibrėžiamos programų paketu (pvz., *MS Office* programų paketas). Kai kuriose integruotose sistemose gali būti sudėtinga ar net neįmanoma atskirti sisteminę ir taikomąją programinę įrangą, pvz., videomagnetofonuose ir mikrobangų krosnelėse naudojama programinė įranga.

## Nuorodos

* Taikomoji programinė įranga Archyvuota kopija 2005-01-15 iš Wayback Machine projekto.
* Vikižodynas
# Serbai

|  serbai |
| --- |
|  |
| Gyventojų skaičius | 12 - 13 mln.  |
| Populiacija šalyse |  Serbija:   6 212 838
 Bosnija ir Hercegovina:   1 669 120
 Vokietija:   700 000
 Austrija:   350 000
 Juodkalnija:  200 897
 Kroatija:   186 633
 Šveicarija:   186 000
 Jungtinės Amerikos Valstijos:   174 562
 Prancūzija:   130 000
 Švedija:   125 000
 Kanada:   120 320
 Australija:   97 315
 Jungtinė Karalystė:   75 000
 Italija:   52 954
 Nyderlandai:   50 000
 Slovėnija:   38 964
 Šiaurės Makedonija:   35 939
 Albanija:   40 000
 Rumunija:   22 518
 Pietų Afrikos Respublika:   20 000
 Graikija:   20 000  |
| Kalba (-os) | serbų |
| Religijos | stačiatikybė |
| Giminingos etninės grupės | kroatai, bosniai ir kt. pietų slavai |

**Serbai** (serbiškai *Срби, Srbi*) – pietų slavų tauta, daugiausiai gyvenanti Serbijoje (6 212 838) bei Bosnijoje ir Hercegovinoje (1 479 930) (vienoje iš jos dviejų dalių – Serbų respublikoje – jie sudaro absoliučią gyventojų daugumą). Taip pat gan didelė bendruomenė yra Kroatijoje (186 633). Iš viso pasaulyje serbų yra ~9,5 mln.

Serbai kalba serbų kalba, pagal religiją dauguma jų – Serbijos ortodoksai.

## Kilmė

Pagal vieną iš hipotezių, V a. serbų ir sorbų bendri protėviai atsiskyrė nuo kitų slavų, o po to pasidalijo į dvi dalis. Viena dalis, baltieji serbai, vedami vadinamojo *Nežinomojo kunigaikščio*, per Karpatus atkeliavo į Balkanus, kur tapo dabartiniais serbais. Antroji dalis apsigyveno Elbės vidurupyje ir tapo sorbais.

Bizantijos imperatoriaus Konstantino VII Purpurinio veikale *De Administrando Imperio* aprašyta, kad *Nežinomojo kunigaikščio* brolis su dalimi serbų liko krašte, kuris dabar vadinasi Lužica.

Kita hipotezė teigia, kad etnonimai serbai ir sorbai atsirado nepriklausomai.

## Šaltiniai

Vikižodynas
# Širibešio subprefektūra

| Širibešio subprefektūra 後志総合振興局 |
| --- |
|  |
|  |
| **Valstybė** |  Japonija |
| **Prefektūra** | Hokaidas |
| **Administracinis centras** | Kučianas |
|  |
| **Gyventojų** (2022) | 194 567 |
| **Plotas** | 4 305 km² |
| **Tankumas** (2022) | 45 žm./km² |
|  |
| **Tinklalapis** |  |

**Širibešio subprefektūra** (jap. 後志総合振興局 = *Shiribeshi-sōgō-shinkō-kyoku*) – subprefektūra, priklausanti Hokaido prefektūrai Japonijoje.

## Geografija

### Miestai

* Otaru

### Miesteliai ir kaimai

Miesteliai ir kaimai pagal apskritis.

* Abutos apskritis
	+ Kimobecu
	+ Kiougokas
	+ Kučianas (sostinė)
	+ Makaris
	+ Nisekas
	+ Rusucu
* Furubiros apskritis
	+ Furubira
* Furū apskritis
	+ Kamoenajus
	+ Tomaris
* Isojos apskritis
	+ Rankošis
* Ivanajaus apskritis
	+ Ivanajus
	+ Kiova
* Joičio apskritis
	+ Akaigava
	+ Joičis
	+ Nikis
* Sucu apskritis
	+ Kuromacunajus
	+ Sucu
* Šiakotano apskritis
	+ Šiakotanas
* Šimamakio apskritis
	+ Šimamakis

## Nuorodos

* Oficiali svetainė

|  |  |  |  |
| --- | --- | --- | --- |
|

|  |  |  |
| --- | --- | --- |
|  | **Hokaidas** |  |

 |
| Subprefektūros |
| Ochotskas | Hidaka | Hijama | Iburis | Išikaris | Kamikava | Kuširas | Nemuras | Ošima | Rumojus | Širibešis | Soračis | Souja | Tokačis |
| Miestai |
| Abaširis | Akabira | Asahikava | Ašibecu | Bibajus | Čitosė | Datė | Ebecu | Eniva | Fukagava | Furanas | Hakodatė | Hokutas | Išikaris | Ivamidzava | Jūbaris | Kitahirošima | Kitamis | Kuširas | Mikasa | Monbecu | Muroranas | Najoras | Nemuras | Noboribecu | Obihiras | Otaru | Rumojus | Saporas (sostinė) | Šibecu | Sunagava | Takikava | Tomakomajus | Utašinajus | Vakanajus |
# 1952 m. žiemos olimpinės žaidynės

|  |
| --- |
| **VI Olimpinės žiemos žaidynės** |
|  |
| **Sostinė** | Oslas ( Norvegija) |
| **Valstybių skaičius** | 30 |
| **Sportininkų skaičius** | 694 |
| **Rungčių kiekis** | 22 (8 sporto šakose) |
| **Atidarymo ceremonija** | Vasario 14 d. |
| **Uždarymo ceremonija** | Vasario 25 d. |
| **Atidarytomis paskelbė** | Princess Ragnhild |

**1952 m. žiemos olimpinės žaidynės** buvo VI žiemos olimpinės žaidynės, kurios buvo surengtos Norvegijos sostinėje Osle vasario 14-25 dienomis.

## Miesto rinkimai

Oslas laimėjo teisę rengti olimpinės žaidynes 1936 m. ir 1948 m., bet vėliau dėl politinių priežasčių abi olimpiadas surengė kitos šalys.

| 1952 m. žiemos olimpinių žaidynių miesto rinkimas |
| --- |
| **Miestas** | **Šalis** | **1 raundas** |
| Oslas |  Norvegija | **18** |
| Kortina d'Ampecas |  Italija | 9 |
| Leik Plesidas |  Jungtinės Amerikos Valstijos | 1 |

## Sporto šakos

* Bobslėjus
* Greitasis čiuožimas
* Dailusis čiuožimas
* Kalnų slidinėjimas
* Ledo ritulys
* Slidinėjimas
* Šiaurės dvikovė
* Šuoliai su slidėmis

Kaip demonstracinio sporto šakos vyko bandžio varžybos.

## Dalyvavusios šalys

Naujoji Zelandija ir Portugalija pirmą kartą dalyvavo žiemos olimpiadoje. Australija, Vokietija ir Japonija į žiemos olimpines žaidynes grįžo po 16 metų pertraukos.

|  |  |  |  |  |
| --- | --- | --- | --- | --- |
| * Argentina
* Australija
* Austrija
* Belgija
* Bulgarija
* Kanada
* Čilė
* Čekoslovakija
* Danija
* Suomija
 |  | * Prancūzija
* Vokietija
* Jungtinė Karalystė
* Graikija
* Vengrija
* Islandija
* Italija
* Japonija
* Libanas
* Nyderlandai
 |  | * Naujoji Zelandija
* Norvegija
* Lenkija
* Portugalija
* Rumunija
* Ispanija
* Švedija
* Šveicarija
* JAV
* Jugoslavija
 |

## Medalių lentelė

|  Vieta  | Šalis | Auksas | Sidabras | Bronza | Suma |
| --- | --- | --- | --- | --- | --- |
| 1 |  Norvegija | 7 | 3 | 6 | 16 |
| 2 |  JAV | 4 | 6 | 1 | 11 |
| 3 |  Suomija | 3 | 4 | 2 | 9 |
| 4 |  Vokietija | 3 | 2 | 2 | 7 |
| 5 |  Austrija | 2 | 4 | 2 | 8 |
| 6 |  Kanada | 1 | 0 | 1 | 2 |
|  Italija | 1 | 0 | 1 | 2 |
| 8 |  Jungtinė Karalystė | 1 | 0 | 0 | 1 |
| 9 |  Nyderlandai | 0 | 3 | 0 | 3 |
| 10 |  Švedija | 0 | 0 | 4 | 4 |
| 11 |  Šveicarija | 0 | 0 | 2 | 2 |
| 12 |  Prancūzija | 0 | 0 | 1 | 1 |
| 13 |  Vengrija | 0 | 0 | 1 | 1 |

## Išnašos